CELEX: 62017TN0227
Language: fi
Date: 2017-04-19 00:00:00
Title: Asia T-227/17: Kanne 19.4.2017 – Falmouth University v. komissio

10.7.2017   
            
            
               FI
            
            
               Euroopan unionin virallinen lehti
            
            
               C 221/29
            
         Kanne 19.4.2017 – Falmouth University v. komissio
   (Asia T-227/17)
   (2017/C 221/42)
   Oikeudenkäyntikieli: englanti
   
      Asianosaiset
   
   
      Kantaja: Falmouth University (Falmouth, Yhdistynyt kuningaskunta) (edustajat: V. Sloane, barrister, asianajaja F. Harmel ja T. Kotsonis, solicitor)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Euroopan komission päätöksen, jossa todetaan EAKR:n ohjelmakauden 2007–2013 osalta, että Enhancing the Creative Knowledge Base of Cornwall –hankkeessa oli esiintynyt sääntöjenvastaisuuksia, ja että 25 prosentin kiinteämääräinen rahoitusoikaisu oli tarpeen
            
         
               —
            
            
               velvoittamaan komissio vastaamaan omista oikeudenkäyntikuluistaan ja korvaamaan kantajan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   
               1)
            
            
               Ensimmäisen kanneperusteen mukaan komissio katsoi virheellisesti, että valintaperusteet olivat direktiivin 2004/18/EY 44 artiklan 2 kohdan vastaisia (1).
            
         
               2)
            
            
               Toisen kanneperusteen mukaan komissio ei olisi saanut tukeutua kolmeen muuhun väitettyyn sääntöjenvastaisuuteen.
            
         
               3)
            
            
               Kolmannen kanneperusteen mukaan komissio joka tapauksessa katsoi virheellisesti, että asiassa oli kolme muuta väitettyä sääntöjenvastaisuutta.
            
         
               4)
            
            
               Neljännen kanneperusteen mukaan komissio menetteli ilmeisen epäjohdonmukaisesti ja suhteettomasti tehdessään päätöksen 25 prosentin suuruisesta rahoitusoikaisusta.
            
         
      (1)  Julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta 31.3.2004 annettu Euroopan parlamentin ja neuvoston direktiivi 2004/18/EY (EUVL 2004, L 134, s. 114).